От 1996 до 2005 г. се състезава в английския Арсенал, където печели три титли в Английската висша лига, четири пъти ФА Къп, и става капитан на отбора. Изкарва един сезон в Ювентус, а от 2006 г. носи екипа на Интер. Има записани 106 участия за състава на Франция с които става Световен шампион през 1998 и Европейски шампион през 2000. През август 2008 г. в анкета за „50-те най-добри футболисти на Арсенал за всички времена“, организирана сред феновете и проведена на страницата на официалния уебсайт на клуба, Патрик Виейра е класиран на престижното пето място.